Aivar Sõerd

Aivar Sõerd (sündinud 22. novembril 1964 Haapsalus) on Eesti poliitik ja riigiametnik.

pisi|Aivar Sõerd 2021. aasta Arvamusfestivalil
Haridus

Pere kolis Võrru, kui ta Valgast pärit ema Eve ja Haapsalust pärit isa Vello suunati Võrru tööle. Aivar Sõerd õppis Friedrich Reinhold Kreutzwaldi nimelises Võru 1. KeskkoolisIrja Tähismaa. "Aivar Sõerd – mees, kes tegi Tõnis Paltsule ära" Võrumaa Teataja, 15. mai 2010.

1990. aastal lõpetas ta Tartu Riikliku Ülikooli majandusteaduskonna ja õppis Oulu Ülikoolis 1994–1996"Kes on kes? Eesti 2000". ISBN 9985607899.

Aastatel 2011-2016. omandas Aivar Sõerd magistrikraadi Eesti Muusika- ja Teatriakadeemias oreli erialal."VANA KULD: Aivar Sõerd vormistas kire orelimuusika vastu muusikaakadeemia magistrikraadiks" Eesti Ekspress, 28.07.2016

Töö
Ta oli 13. jaanuarist 1999 kuni 2003. aastani Eesti Maksuameti peadirektor, 2004–2005 trükikoja AS Vaba Maa juht ja 2005–2007 Andrus Ansipi esimese valitsuse rahandusminister."Kes? Mis? Kus?" 2008, lk 329

18. juulil 2003 algatas rahandusminister Tõnis Palts maksuameti peadirektori Aivar Sõerdi tegevuse suhtes distsiplinaarmenetluse ja kõrvaldas ta menetluse lõpuni ametist. Rahandusminister soovis kujunenud olukorrast Sõerdiga eelnevalt kõnelda, Sõerd viivitas kohaleilmumisega ja ütles lõpuks, et arstid keelavad tal ministriga kohtuda, teatas ministeeriumi esindaja BNS-ile. Distsiplinaarjuurdluse käigus jõuti jälile olulistele puudujääkidele Aivar Sõerdi töös ja ta vallandati tööga mittetoimetulemise tõttu.

8. mail 2007 asus ta tööle hotelliketi Tallink Hotels tegevjuhina"Aivar Sõerd asus juhtima Tallinki hotelliketti" Ärileht, 8. mai 2007. Teistel andmetel asus ta sel päeval laevandusettevõtte AS Tallink Grupp uue hotelli Tallink Spa & Conference Hotel tegevjuhiks"Kes? Mis? Kus?" 2008, lk 329.

Poliitikukarjäär
pisi|Aivar Sõerd Euroopa Parlamendi valimiste eel Reformierakonna valimistelgi juures Tammsaare pargisFoto: Ave Maria Mõistlik, 15. mai 20142010. aasta jaanuaris valis Eestimaa Rahvaliidu volikogu erakonna uue juhatuse, senistest liikmetest valiti ta teiste hulgas juhatusse tagasi.

12. märtsil 2010 teatas ta enda Rahvaliidust lahkumisest ja Reformierakonda astumisestTuuli Aug. "Tarmo Mänd ja Aivar Sõerd hülgasid Rahvaliidu" Eesti Päevaleht, 12. märts 2010.

Aprillist 2010 on ta Eleringi nõukogu liigeTuuli Aug. "Aivar Sõerd saab Eleringi nõukogu liikmeks" Eesti Päevaleht, 27. aprill 2010.

Sõerd kandideeris Riigikogu 2011. aasta valimistel Tallinnas Mustamäel ja Nõmmel ning ta valiti 1615 häälega XII Riigikogu liikmeks. Ta valiti ka XIII Riigikogu liikmeks.

Ta kandideeris 2014. aasta Euroopa Parlamendi valimistel Eestis ja kogus 156 häält. Ta jäi sellega Reformierakonna 12 kandidaadi seas viimaseks.http://ep2014.vvk.ee/mandates.html

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1248 häält ning osutus valituks.

Tunnustus
2003 – Valgetähe IV klassi teenetemärk
Jaanuaris 2007 nimetas Suurbritannia pangandusajakiri The Banker Sõerdi 2006. aasta rahandusministriks."Kes? Mis? Kus?" 2008, lk 105, 299
Veebruaris 2007 valis Eesti Maksumaksjate Liit Aivar Sõerdi 2006. aasta Eesti maksumaksja sõbraks koostöövalmiduse eest"Kes? Mis? Kus?" 2008, lk 303.

Isiklikku
2000. aasta 28. detsembri öösel kell 1.15 jäi silmanähtavalt purjus Sõerd Viimsis oma kodu lähedal Randvere tee 153 ees vahele Harju liikluspolitseile. Tol ajal maksuameti peadirektorina töötanud Sõerd keeldus alkomeetritestist ja arstlikust ekspertiisist ning talle määrati 8050-kroonine trahv."Aivar Sõerd tabati purjuspäi roolist" Eesti Päevaleht, 22. veebruar 2001

6. aprillil 2007 sündis Aivar Sõerdil ja tema elukaaslasel Meeli Kallasel kolmas poeg. Nende vanemad pojad on Tanel ja Taavi."Kes? Mis? Kus?" 2008, lk 450

Viited

 Välislingid 

 Aivar Sõerdist Riigikogu kodulehel
 Aivar Sõerdi koduleht

Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Eesti rahandusministrid
Kategooria:Valgetähe IV klassi teenetemärgi kavalerid
Kategooria:Rahvaliidu poliitikud
Kategooria:Eesti Reformierakonna poliitikud
Kategooria:Sündinud 1964